HISTORIA DEN SI ET RARI. 319 



(id enim facile est et tritum per aquas fortes), seel 

 digestibile aut alterabile per ventriculum humanum. 

 Hujus autem rei legitima videtur probatio, minime 

 ilia, ut vi ignis ascendat aut trudatur sursum, sed 

 ut ita attenuetur et subigatur, ut restitui in metal- 

 lum non possit. 



17. Inquiratur etiam ulterius de vitro et vitri- 

 ficatis, utrum per ignem consumantur et vertantur 

 in pneumaticum. Habetur enim vitrum pro cor- 

 pore fixo et exsucco ; et vitrificatio pro morte me- 

 tallorum. 



18. Qua? colliquantur, omnia in via et processu 

 suo incipiunt ab infimo illo gradu aperturae, qui est 

 emollitio et inteneratio, antequam eolliquentur et 

 fundantur ; ut cera, gummi, metalla colliquabilia, 

 vitrum, et similia. 



19. At ferrum et chalybs, postquam fuerint per- 

 fecta et repurgata (nisi fuerit admistio), quatenus 

 ad ignem simplicem persistunt, et non procedunt 

 ultra ilium gradum emollitionis, ut reddantur scilicet 

 malleabilia et flexibilia, et exuant fragilitatem suam ; 

 minime autem pertingunt ad colliquationem sive 

 fusionem. 



20. Videntur ferrum et vitrum, cum aperiuntur 

 ad illam mollitiem de qua diximus, dilatari sane in 

 spiritu suo incluso ; unde fit ilia subactio partium 

 tangibilium, ut duritiem et obstinationem suam de- 

 ponant ; neque tamen corpus ipsum integrum loca- 

 liter dilatari aut intumescere cernitur. Attamen 

 attentius paulo inquirenti deprehenditur plane in 

 ipsis invisibilis quidam tumor et partium pulsatio ; 



